**II Concurso de fotografía do**

**Concello de tABOADELA**

**Bases para o concurso de fotografía.**

**1º.- PARTICIPANTES:** Poderán participar no concurso calquera persoa residente en España, con excepción dos membros do xurado, así como os empregados do concello.

**2º.-TEMA:** O tema do 2ª concurso de fotografía do Concello de Taboadela será **"Silencio"**

**3º.- OBRAS:** Cada participante poderá presentar un máximo de 3 obras, sendo orixinais e inéditas e non presentadas previamente noutros certames, sitios web ou calquera outro soporte dixital ou impreso.

**4º.- PRESENTACIÓN:** Os traballos presentaranse a través da páxina de Facebook de Taboadela, que os xestionará e difundirá. Será necesario acompañar cada obra cun título do mesmo, nome do autor e formulario de contacto

**5º.-PRAZO DE ADMISIÓN:** o prazo de presentación dos traballos estará aberto dende o 1 de febreiro ata o 30 de xuño.

**6º.-PREMIOS:** Primeiro premio: 200 euros, segundo premio 100 euros, terceiro premio 50 euros.

A foto gañadora será a protagonista do calendario anual do concello.

**7º.- FALLO:** Unha primeira fase elixirá por votación popular a través da páxina de Facebook de Taboadela as 10 fotografías máis votadas que pasarán a unha segunda fase onde o xurado elixirá os gañadores e os finalistas. Esta votación terá lugar durante os meses de xullo e agosto.

A decisión do xurado terá lugar en setembro de 2021 e a organización será comunicada expresamente aos gañadores

**8º.- O XURADO:** O xurado estará composto por tres persoas de recoñecido prestixio que, segundo criterios de creatividade e calidade técnica, decidirán as obras premiadas.

Nesta edición formarán parte do xurado:

José Luis Troitiña Mota, xerente do Liceo de Ourense

Rosa Veiga, fotógrafa.

Julio Álvarez Gomez, presidente de ATEGA XXI.

**9º.- DEREITO DE AUTOR:** As obras premiadas serán propiedade do Concello, sendo a propiedade intelectual e autoría do autor. O concello deberá facer constar en futuras reproducións impresas ou por calquera medio dixital o nome do autor.

**10º.- ACEPTACIÓN DAS BASES:** A participación neste concurso supón a plena aceptación de todas e cada unha destas bases e a decisión final do xurado